### A N U N Ţ

În conformitate cu prevederile 618 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și ale Hotărârii Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare,

Consiliul Județean Cluj organizează **CONCURS DE RECRUTARE** pentru ocuparea **unei funcții publice de execuție, vacante,** de **CONSILIER,** clasa I, gradul profesional **PRINCIPAL**, la Serviciul Managementul Proiectelor din cadrul Direcției Dezvoltare și Investiții.

Durata normală a timpului de muncă este de 8 ore/zi, 40 ore/săptămână.

CONCURSUL DE RECRUTARE va avea loc în data de **07.07.2022 ora 10:00** – proba scrisă, la sediul Consiliului Județean Cluj din Cluj-Napoca, Calea Dorobanților, nr. 106, Tel/Fax: 0372640025.

La concursul de recrutare organizat pentru ocuparea funcțiilor publice, vacante, menționate mai sus poate participa orice persoană care îndeplinește condițiile generale prevăzute de lege și condițiile specifice stabilite pentru ocuparea funcțiilor publice.

Condiţii generale pentru participarea la concurs:

Poate ocupa o funcţie publică persoana care îndeplineşte următoarele condiţii:

1. are cetăţenia română şi domiciliul în România;
2. cunoaşte limba română, scris şi vorbit;
3. are vârsta de minimum 18 ani împliniţi;
4. are capacitate deplină de exerciţiu;
5. este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;
6. îndeplineşte condiţiile de studii şi vechime în specialitate prevăzute de lege pentru ocuparea funcţiei publice;
7. îndeplineşte condiţiile specifice, conform fişei postului, pentru ocuparea funcţiei publice;
8. nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;
9. nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;
10. nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;
11. nu a fost lucrător al Securităţii sau colaborator al acesteia, în condiţiile prevăzute de legislaţia specifică.

**Condiții specifice de ocupare a unui post de CONSILIER, clasa I, gradul professional PRINCIPAL la Serviciul Managementul Proiectelor**

* Studii de specialitate: studii universitare de licenţă absolvite cu diplomă de licenţă sau echivalentă în:
  + Domeniul: - Ingineria instalațiilor; Specializarea: Instalații pentru construcții;

- Inginerie civilă; Specializarea: Construcții civile, industriale și

agricole.

- Perfecționări/specializări: management de proiect, dovedite cu documente potrivit

legii;

- Cunoştinţe de operare pe calculator (necesitate şi nivel): MS Office, Windows 10,

Internet Explorer, Microsoft Outlook – nivel mediu;

- limbi străine (necesitate şi nivel de cunoaştere): - engleză– nivel mediu

- minimum 5 ani vechime în specialitatea studiilor necesare exercitării funcţiei

publice;

BIBLIOGRAFIE

**de concurs pentru ocuparea funcției de CONSILIER PRINCIPAL**

**la Serviciul Managementul Proiectelor**

1. **Constituția României**, republicată;
2. **Titlul I și Titlul II ale părții a VI-a din Ordonanţa de Urgenţă a Guvernului nr. 57/2019** privind Codul administrativ, cu modificărileși completările ulterioare
3. **Ordonanța Guvernului nr. 137/2000** privind prevenirea și sancționarea tuturor formelor de discriminare, republicată, cu modificărileși completările ulterioare;
4. **Legea nr. 202/2002** privind egalitatea de șanse și de tratament între femei și bărbați, republicată, cu modificările și completările ulterioare;
5. **Regulamentul (UE) nr. 1060/2021 al Parlamentului European și al Consiliului din 24 iunie 2021** de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize - [https://eur-lex.europa.eu/legal-content/RO/TXT/PDF/?uri=OJ:L:2021:231: FULL&from=EN](https://eur-lex.europa.eu/legal-content/RO/TXT/PDF/?uri=OJ:L:2021:231:%20FULL&from=EN)
6. **Regulamentul** (UE) nr. **1058/2021** al **Parlamentului European și al** Consiliului din **24 iunie 2021** privind Fondul European de dezvoltare regională și Fondul de coeziune [https://eur-lex.europa.eu/legal-content/RO/TXT/PDF/?uri=CELEX:32021R1058&from= EN](https://eur-lex.europa.eu/legal-content/RO/TXT/PDF/?uri=CELEX:32021R1058&from=%20EN%20)
7. **Ordonanţa de urgenţă nr. 40 din 23 septembrie 2015** privind gestionarea financiară a fondurilor europene pentru perioada de programare 2014-2020, cu modificările și completările ulterioare;
8. **Hotărârea de Guvern nr. 398 din 27 mai 2015** pentru stabilirea cadrului instituţional de coordonare şi gestionare a fondurilor europene structurale şi de investiţii şi pentru asigurarea continuităţii cadrului instituţional de coordonare şi gestionare a instrumentelor structurale 2007-2013;
9. **Ordonanţa de urgenţă nr. 66 din 10 mai 2011** privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare
10. **Hotărârea de Guvern nr. 875 din 31 august 2011** pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
11. **Legea nr. 50 din 29 iulie 1991 privind** autorizarea executării lucrărilor de construcții republicată, cu modificările și completările ulterioare;
12. **Legea nr. 10 din 18 ianuarie 1995** privind calitatea în construcții, republicată, cu modificările și completările ulterioare;
13. **PROGRAMUL OPERAȚIONAL REGIONAL 2014-2020** - [http://www.fonduri-ue.ro/ por-2014](http://www.fonduri-ue.ro/%20por-2014)

**Tematica** va cuprinde bibliografia integral.

Pentru toate actele normative mai sus menționate în cadrul Bibilografiei și tematicii, forma valabilă se considera aceea având toate modificările și completările ulterioare, până la ziua publicării anunțului.

**Dosarul de înscriere la concursul de recrutare** se depune în termen de 20 zile calendaristice de la data publicării anunțului, respectiv în perioada **02.06.2022-21.06.2022** de luni până joi orele 8-15 și vineri orele 8-12 la sediul Consiliului Județean Cluj, Calea Dorobanților nr. 106 la Serviciul Resurse Umane, camera 305.

Dosarul de înscriere la concurs va conține în mod obligatoriu următoarele documentele:

1. Opis
2. formularul de înscriere, conform modelului anexat;
3. curriculum vitae, modelul comun european;
4. copia actului de identitate;
5. copii ale diplomelor de studii, certificatelor şi altor documente care atestă efectuarea unor specializări şi perfecţionări;
6. copia carnetului de muncă și a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului/funcției sau pentru exercitarea profesiei, conform modelului anexat; *Adeverințele care au un alt format decât cel din anexa nr. 2D la HG nr. 611/2008, trebuie să cuprindă elemente similare din care să rezulte cel puțin următoarele informații: funcția/funcțiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfășurării activității, vechimea în muncă acumulată, precum și vechimea în specialitatea studiilor.*
7. copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;
8. cazierul judiciar;
9. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;
10. copia certificatului de căsătorie pentru persoanele al căror nume s-a schimbat.
11. Notă de informare și obținere acord în legătură cu prelucrarea datelor.

Depunerea documentelor se face într-un dosar plic iar copiile de pe actele prevăzute mai sus se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de concurs.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. Se va prezenta și originalul certificatului de încadrare într-un grad de handicap pentru a putea fi certificat pentru conformitatea cu originalul de către secretarul comisiei de concurs.

Cazierul judiciar poate fi înlocuit cu o declarație pe propria răspundere. În acest caz, candidatul declarat admis la selecția dosarelor are obligația de a completa dosarul de concurs cu originalul documentului pe tot parcursul desfășurării concursului, dar nu mai târziu de data și ora organizării interviului, sub sancțiunea neemiterii actului administrativ de numire.

Informații suplimentare se pot obține la adresa- [www.cjcluj.ro](http://www.cjcluj.ro) - la secţiunea Informații publice – Concursuri sau la sediul Consiliului Județean Cluj, Calea Dorobanților nr. 106 – Serviciul Resurse Umane, camera 305, persoana de contact Camelia Tămaș, consilier, email [camelia.tamas@cjcluj.ro](mailto:camelia.tamas@cjcluj.ro)., tel/fax 0372-640025.

**Concursul de recrutare constă în următoarele probe**:

1. **selecţia dosarelor** de înscriere, în perioada **22.06.2022-28.06.2022** în cadrul căreia comisia de concurs are obligaţia de a selecta dosarele de concurs pe baza îndeplinirii condiţiilor de participare la concurs;
2. **proba suplimentară** **de testare a competențelor lingvistice, nivel mediu în data de 01.07.2022 ora 10.00**, în baza art. 47 din H.G. nr. 611/2008, cu modificările și completările ulterioare, la sediul Consiliului Județean Cluj din Cluj-Napoca, Calea Dorobanților, nr. 106;
3. **proba suplimentară** **de testare a competențelor specifice în domeniul tehnologiei informației, nivel mediu în data de 05.07.2022** **ora 10.00,** în baza art. 47 din H.G. nr. 611/2008, cu modificările și completările ulterioare, la sediul Consiliului Județean Cluj din Cluj-Napoca, Calea Dorobanților, nr. 106;
4. **susținerea probei scrise, în data de 07.07.2022, ora 10:00** la sediul Consiliului Județean Cluj din Cluj-Napoca, Calea Dorobanților, nr. 106 în cadrul căreia se testează cunoștințele teoretice necesare ocupării funcției publice;
5. **susținerea probei de interviu, în termenul prevăzut de 56 alin. (1) din H.G. 611/2008**, în cadrul căruia se testează abilităţile, aptitudinile şi motivaţia candidaţilor.

Se pot prezenta la următoarea etapă numai candidații declarați admiși la etapa precedentă.

Anexăm:

1. Opis
2. Formularul de înscriere la concurs;
3. Formatul standard al Adeverinței care atestă vechimea în muncă și în specialitatea studiilor dobândită după data de 01.01.2011;
4. Notă de informare și obținere acord în legătură cu prelucrarea datelor.
5. Atribuțiile prevăzute în fișa postului.
6. Procedură de testare a competențelor lingvistice;
7. Procedură de testare a competențelor specifice în domeniul tehnologiei informației.

**Afișat în data de 02.06.2022, ora 8:00, la sediul și pe pagina de internet a CJC**